Komandu ieskaite Tour de France

Komandu ieskaite () ir apbalvojums, ko piešķir labākajai komandai Tour de France riteņbraukšanas daudzdienu sacensībās. To piešķir kopš 1930. gada un tās aprēķina metodes gadu gaitā ir mainījušās. Šai ieskaitei nav krāsainu krekliņu, bet komandas dalībnieku numuriem (ko piestiprina krekla aizmugurē) ir dzeltens, nevis balts fons.

 Statuss 
Komandu ieskaite tiek uzskatīta par mazāk svarīgu nekā individuālais sportistu kopvērtējums un reti kad komanda uzsāk tūri ar galveno mērķi uzvarēt komandu ieskaitē. Ja sacensību laikā komanda ir labā pozīcijā, lai uzvarētu komandu ieskaitē, tā var mainīt taktiku, lai to nodrošinātu.

Kad Lānss Ārmstrongs 2010. gadā zaudēja cerības uzvarēt kopvērtējumā, viņš mudināja komandas biedrus pieskatīt savus galveno konkurentu komandu ieskaitē un viņa Team RadioShack uzvarēja komandu ieskaitē.

Labs sniegums komandu ieskaitē var palīdzēt komandai kvalificēties nākamā gada Tour de France. 2010. gadā tika izveidota sistēma, lai noteiktu, kuras komandas kvalificēsies kā UCI ProTeam un komandu ieskaite Tour de France bija viens no kritērijiem. Šobrīd tūrei kvalificējas visas UCI WorldTeam komandas, bet pārējās izvēlas organizatori Amaury Sport Organisation (ASO).

 Vēsture 
Tour de France pirmajos gados braucēji startēja individuāli. Lai arī viņiem bija sponsorki, nebija atļauts darboties kā komandai, jo tūres organizators Anrī Degranžs vēlējās saglabāt Tour de France kā individuālā spēka demonstrējumu. Dalībnieki varēja startēt bez sponsoriem un tad tika apzīmēti ar dažādiem nosaukumiem; 1909—1914: Isolés; 1919: Categorie B; 1920—1922: 2° Classe; 1923—1926: Touristes-Routiers; 1937: Individuels.

1930. gadā Degranžs atmeta domu, ka sportistiem būtu jāstartē individuāli un mainīja formātu, atļaujot komandas. Viņš joprojām bija pret sponsoru atbalstu, tāpēc sportistus grupēja pēc valstīm. Tā tas bija 1930—1961. un 1967—1968. gada tūrēs. No 1962. līdz 1966. gadam un pēc 1969. gada startēja sponsorētas komandas.

Līdz ar komandu atļaušanu 1930. gadā tika ieviesta balva labākajai komandai, nosaucot to par Challenge international.Official Tour de France history 1930   1930. gadā labāko komandu noteica, saskaitot katras komandas triju ātrāko kopvērtējuma ieskaites braucēju laiku.

1961. gadā aprēķins mainījās. Komandu ieskaite tika nomainīta uz punktu sistēmu, kur komanda saņēma vienu punktu par labāko komandas uzrādīto laiku posmā un komanda ar visvairāk punktiem tika nosaukta par uzvarētāju. Šo sistēmu izmantoja arī 1962. gadā, bet 1963. gadā atgriezās pie iepriekšējās sistēmas ar laika skaitīšanu. 1970. gados tika ieviesta arī komandu punktu ieskaite, bet ar citu aprēķina metodi: pēc katra posma visi braucēji saņēma punktus (uzvarētājam 1, otrajai vietai 2, u.t.t.) un tos skaitīja kopā. Ieskaitē uzvarēja komanda ar vismazāko punktu skaitu.

Līdz 1990. gadam komandu ieskaites līderus apzīmēja ar dzeltenām cepurītēm. Kopš 2006. gada labākās komandas braucēju numuri ir melni uz dzeltena fona. Sākot ar 2012. gadu komandas sportistiem ir atļauts, bet netiek prasīts obligāti, valkāt dzeltenu ķiveri.

 Aprēķins 
Kopš 2011. gada komandu ieskaites rezultātu aprēķina, saskaitot komandu trīs labāko braucēju laiku posmā, ignorējot laika bonusus un sodus. Komandu braucienā komandai tiek piešķirts laiks, ko finišā uzrāda piektais labākais komandas pārstāvis (vai pēdējais, ja to ir atlicis mazāk par pieciem). Ja sacensību gaitā komandā paliek mazāk par trīs braucējiem, to izņem no šīs ieskaites.

 Uzvarētāji 
 Komandu ieskaite 

+Komandu ieskaites uzvarētājiGadsKomanda 1930   1931   1932   1933   1934   1935   1936   1937   1938   1939   B 1947   1948   A 1949   A 1950   A 1951   1952   1953   1954   1955   1956  GadsKomanda 1957   1958   1959   1960   1961   1962   1963   1964   1965   1966   1967   1968   1969   1970   1971   1972   1973   1974   1975   1976  GadsKomanda 1977   1978   1979   1980   1981   1982   1983   1984   1985   1986   1987   1988   1989   1990   1991   1992   1993   1994   1995   1996  GadsKomanda 1997   1998   1999   2000   2001   2002   2003   2004   2005   2006   2007   2008   2009   2010   2011   2012   2013   2014   2015   2016  GadsKomanda 2017   2018   2019   2020   2021   2022   2023  

 Komandu punktu ieskaite 
No 1973. līdz 1989. gadam pastāvēja arī komandu punktu ieskaite.

+Komandu punktu ieskaites uzvarētājiGadsKomanda 1973   1974   1975   1976   1977   1978   1979   1980  GadsKomanda 1981   1982   1983   1984   1985   1986   1987   1988  

 Piezīmes 

 Atsauces 

Kategorija:Tour de France